Document ID: 32009D0422

DECIZIA COMISIEI
din 26 mai 2009
de modificare a Deciziei 2003/135/CE în ceea ce privește planurile de eradicare și vaccinare de urgență împotriva pestei porcine clasice la porcii sălbatici din anumite zone din Germania
[notificată cu numărul C(2009) 3953]
(Numai textele în limbile franceză și germană sunt autentice)
(2009/422/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1) și articolul 20 alineatul (2),
întrucât:
(1)
Decizia 2003/135/CE a Comisiei din 27 februarie 2003 privind aprobarea planurilor de eradicare a pestei porcine clasice și vaccinare de urgență a porcilor sălbatici împotriva pestei porcine clasice în Germania, în landurile Saxonia Inferioară, Renania de Nord-Westfalia, Renania-Palatinat și Saar (2), a fost adoptată ca una dintre cele câteva măsuri instituite pentru combaterea pestei porcine clasice.
(2)
Germania a informat Comisia cu privire la evoluția recentă a acestei boli la porcii sălbatici în anumite zone din landul Renania-Palatinat.
(3)
S-au raportat noi cazuri de pestă porcină clasică la porci sălbatici în sudul Renaniei-Palatinat. În consecință, planurile de eradicare și vaccinare de urgență a porcilor sălbatici împotriva pestei porcine clasice trebuie aplicate în zona respectivă.
(4)
Prin urmare, Decizia 2003/135/CE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2003/135/CE se înlocuiește cu textul anexei la prezenta decizie.
Articolul 2
Prezenta decizie se adresează Republicii Federale Germania și Republicii Franceze.
Adoptată la Bruxelles, 26 mai 2009.

Labels: 0
18
6